als_Latn dik_Latn sag_Latn
Fevziu rrëfehet për miqësinë me Berishën: Kam pasur marrëdhënie me njerëz të rëndësishëm, por Berisha dhe pak të tjerë kanë qenë miq
Blendi Fevziu ka folur për herë të parë për prishjen e miqësisë mes tij dhe Sali Berishës.
Ai thotë se nuk e di arsyen e prishjes së kësaj miqësie, pasi Berisha nuk ia ka thënë asnjëherë.
Duke folur në një intervistë për “Panorama”, Fevziu shprehet se ka pasur marrëdhënie me njerëzit më të rëndësishëm në këtë vend, por Berisha dhe pak të tjerë kanë arritur të jenë miqtë e tij.
“Unë kam pasur një raport miqësor me zotin Berisha.
Në këto 25 vite gazetari kam krijuar marrëdhënie me pothuajse gjithë njerëzit e rëndësishëm në vend, por Berisha dhe pak të tjerë kanë qenë miq.
Ky raport është prishur për arsye të emisionit dhe qëndrimit të tij.
Nuk e kam prishur unë, por zoti Berisha dhe, përderisa ai s’m’i ka bërë asnjëherë arsyet e tij prezente, unë nuk mund të flas për to.
Nëse do ta pyesnit dhe do fliste, mund të më shërbente edhe mua për të kuptuar më shumë”, thotë ai./b.l
als_Latn als_Latn als_Latn als_Latn als_Latn als_Latn als_Latn als_Latn als_Latn